**Referat fra generalforsamling i Glostrup Musikor 12. februar 2024**

20 fremmødte. Afbud fra 15.

Dagsorden:

1. Valg af dirigent
2. Bestyrelsens beretning
3. Fremlæggelse og godkendelse af det reviderede regnskab
4. Fastlæggelse af kontingent
5. Behandling af indkomne forslag
6. På valg:

Næstformand Birgitte Pickering: Stiller op til genvalg

Kasserer Annalisa Hansen: Ønsker ikke genvalg

Sekretær Karin Storm: Stiller op til genvalg

2 bestyrelsessuppleanter

Revisor

Revisorsuppleant

1. Eventuelt

Ad.1. Valg af dirigent.

Bestyrelsen foreslår Trine som dirigent. Godtages af forsamlingen. Trine tager imod valget og siger at generalforsamlingen er indkaldt i rette tid. Trine beder om to stemmetællere, hvis der bliver brug for afstemning om nogle af posterne. Linda og Hanne melder sig.

Ad 2. Bestyrelsens beretning.

Marianne henviser til den fremsendte beretning. Der er ingen kommentarer og beretningen godkendes.

Ad.3. Fremlæggelse og godkendelse af det reviderede regnskab.

Annalisa henviser til det udsendte regnskab. Der er ingen kommentarer og regnskabet godkendes.

Ad 4. Fastlæggelse af kontingent.

Bestyrelsen foreslår uændret kontingent, men det vil nok stige på sigt. Glostrup Kommune reducerer tilskuddet allerede fra i år med kr. 5.600,00 kr. Det er realistisk at tro at tilskuddet bliver yderligere reduceret de næste år. Mette spørger om vi kan beholde Mads og det vil vi gerne satse på. Lisa spørger om alle foreninger i kommunen får reduceret tilskuddet og der svares at det gælder for alle. Hanne spørger om hvad tilskuddet fra kommunen er i 2024, Annalisa svarer at det er på ca. kr. 11.000 til Helles løn, Mads betaler vi selv.

Ad. 5. Behandling af indkomne forslag.

Mariann har indsendt et forslag om at vi får en printer til afbenyttelse når vi er til kor, så man selv kan printe sange. Marianne svarer, at vi ikke har et sted at placere en printer og det bliver for dyrt med printerblæk. I stedet for kan man alliere sig med en af de andre medlemmer i koret, hvis man ikke selv har en printer. Flere af de tilstedeværende vil gerne printe et ekstra eksemplar ud. Anita vil gerne printe ud til Mariann, som er den eneste uden printer lige nu. Annette siger, at Tina plejer at printe ekstra kopier ud. Forslaget bliver ikke vedtaget.

Ad. 6. Valg til bestyrelsen.

Næstformand Birgitte Pickering er på valg. Genvælges uden modkandidater.

Kasserer Annalisa Hansen er på valg. Ønsker ikke genvalg. Mette Jakobsen vælges uden modkandidater.

Sekretær Karin Storm er på valg. Genvælges uden modkandidater.

2 bestyrelsessuppleanter er på valg. Susanne Madsen, Annalisa Hansen og Lisa Munk stiller op. Efter en skriftlig afstemning og stemmeoptælling vælges Annalisa og Lisa.

Revisorposten er på valg. Kirsten Sand stiller og uden modkandidater og genvælges.

Revisorsuppleantposten er på valg, Susanne Hjelmbjerg stiller op uden modkandidater og genvælges.

Ad.7. Eventuelt.

Marianne nævner korlørdagen, det tidligere har været med overnatning. Der er nogle få, der synes det kunne være hyggeligt. Prisen for lørdag fra 8-16 er på kr. 620,00 og med overnatning er prisen kr. 1805,00. Korkassen kan ikke give tilskud i år. Flere mener, at det er for dyrt med overnatningen.

Marianne spørger om nytårskuren skal være på en lørdag eller en mandag. Der var ikke så stort fremmøde i år. Hanne siger det er svært med weekenden, hvor man gerne vil være sammen med familien. Mette siger, det var hyggeligt på Siesta selvom, der ikke var så mange tilstede. Lisa siger at der er mange nye og yngre medlemmer, så måske derfor er opbakningen dalende. Anne-Sofie siger at den sociale del af koret tynder ud hvilket er synd. I gamle dage tog vi bl.a. på udflugter. Anita kommenterer, at hun arbejder hver 3. weekend og så er det vanskeligt at bruge en weekend på koret. Der blev ingen konklusion, men nu er diskussionen startet.

Gitte spørger om hvornår vi ved om vi kan få lov til at øve i Sognegården. Marianne svarer at vi ikke ved noget endnu men der er en meget bedre akustik derovre, som vil være bedre at synge i0. Det skal afklares om vi skal betale for at være der, det har vi ikke råd til. Gitte spørger om p-pladser fordi pladsen foran kirken oftest er helt fyldt. Måske kan man parkere under det gamle Kvickly. Det finder vi ud af hvis det bliver aktuelt.

Marianne takker derefter for en god generalforsamling og takker alterne for deres arbejde i festudvalget det sidste år. Hun mødes med mezzoerne senere for at tale om deres tørn i festudvalget i året der kommer. Takker også Trine for at have været en god dirigent.

Trine takker for god ro og orden og afslutter generalforsamlingen.